Boris Nurmand
Boris Nurmand (kuni 1936. aastani Boris Naumov, ka Boris Naumoff; 19. detsember 1898 Narva-Jõesuu, Virumaa – 8. detsember 1992 Tartu) oli Eesti arst. Ta lõpetas aastal 1918 Narva Kommertsgümnaasiumi ning õppis aastatel 1918 ja 1920–1926 Tartu Ülikooli arstiteaduskonnas. Aastatel 1918–1919 oli ta Tartus ajalehe Molot sekretär. Ta oli aastast 1926 Tartu Ülikooli närvikliiniku assistent. Aastatel 1937–1948 oli ta Tallinna Ühise Haigekassa haigla terapeut ja Kopli ning Pelgulinna ambulatooriumi peaarst. Aastatel 1948–1967 oli ta Tartu linna polikliiniku jaoskonnaarst. Aastal 1967 jäi ta pensionile.